CELEX: 31989L0014
Language: el
Date: 1988-12-15 00:00:00
Title: Οδηγία 89/14/ΕΟΚ της Επιτροπής της 15ης Δεκεμβρίου 1988 που καθορίζει τις ομάδες ποικιλιών σέσκουλων και τεύτλων που αναφέρονται στους όρους για την απομόνωση των καλλιεργειών που προβλέπονται στο παράρτημα Ι της οδηγίας 70/458/ΕΟΚ του Συμβουλίου περί εμπορίας σπόρων προς σπορά λαχανικών

Avis juridique important

|

31989L0014

Οδηγία 89/14/ΕΟΚ της Επιτροπής της 15ης Δεκεμβρίου 1988 που καθορίζει τις ομάδες ποικιλιών σέσκουλων και τεύτλων που αναφέρονται στους όρους για την απομόνωση των καλλιεργειών που προβλέπονται στο παράρτημα Ι της οδηγίας 70/458/ΕΟΚ του Συμβουλίου περί εμπορίας σπόρων προς σπορά λαχανικών  

Επίσημη Εφημερίδα αριθ. L 008 της 11/01/1989 σ. 0009 - 0010 Φινλανδική ειδική έκδοση: Κεφάλαιο 3 τόμος 28 σ. 0102  Σουηδική ειδική έκδοση: Κεφάλαιο 3 τόμος 28 σ. 0102 

***** ΟΔΗΓΙΑ ΤΗΣ ΕΠΙΤΡΟΠΗΣ  της 15ης Δεκεμβρίου 1988  που καθορίζει τις ομάδες ποικιλιών σέσκουλων και τεύτλων που αναφέρονται στους όρους για την απομόνωση των καλλιεργειών που προβλέπονται στο παράρτημα Ι της οδηγίας 70/458/ΕΟΚ του Συμβουλίου περί εμπορίας σπόρων προς σπορά λαχανικών  (89/14/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 70/458/ΕΟΚ του Συμβουλίου της 29ης Σεπτεμβρίου 1970 περί εμπορίας σπόρων προς σπορά λαχανικών (1), όπως τροποποιήθηκε τελευταία από την οδηγία 88/380/ΕΟΚ (2), και ιδίως το παράρτημα Ι παράγραφος 4 σημείο Α τελευταία πρόταση,  Εκτιμώντας:  ότι η οδηγία 87/481/ΕΟΚ (3) τροποποίησε τους όρους που προβλέπονται στο παράρτημα Ι παράγραφος 4 της οδηγίας 70/458/ΕΟΚ όσον αφορά την απομόνωση των καλλιεργειών για την παραγωγή σπόρων προς σπορά, σέσκουλων και τεύτλων·  ότι, σύμφωνα με την οδηγία 87/481/ΕΟΚ, η ελάχιστη απόσταση από τις γειτονικές καλλιέργειες του ίδιου υποείδους οι οποίες μπορούν να προκαλέσουν ανεπιθύμητη ξένη γονιμοποίηση εξαρτάται από το αν οι ποικιλίες σέσκουλων ή τεύτλων που καλλιεργούνται ανήκουν στην ίδια ομάδα ποικιλιών με τις γειτονικές καλλιέργειες ·  ότι, κατά συνέπεια, είναι απαραίτητο να προσδιοριστούν οι ομάδες ποικιλιών σέσκουλων και τεύτλων που αναφέρονται στο παράρτημα Ι παράγραφος 4 σημείο Α της οδηγίας 70/458/ΕΟΚ·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Οι ομάδες ποικιλιών σέσκουλων και τεύτλων που αναφέρονται στο παράρτημα Ι παράγραφος 4 σημείο Α της οδηγίας 70/458/ΕΟΚ αναφέρονται στο παράρτημα.  Άρθρο 2  Τα κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία το αργότερο την 1η Ιανουαρίου 1990.  Ενημερώνουν σχετικά αμέσως την Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Βρυξέλλες, 15 Δεκεμβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 225 της 12. 10. 1970, σ. 7.  (2) ΕΕ αριθ. L 187 της 16. 7. 1988, σ. 31.  (3) ΕΕ αριθ. L 273 της 26. 9. 1987, σ. 45.  ΠΑΡΑΡΤΗΜΑ  Ι. Beta vulgaris L. var. vulgaris, σέσκουλο και Beta vulgaris L. var. conditiva Alef, κοκκινογούλι.  Όπου η καλλιέργεια είναι γενετικά μονόσπερμη ποικιλία. Οι πολύσπερμες ποικιλίες θα αναφερθούν ότι ανήκουν σε διαφορετική ομάδα.  ΙΙ. Beta vulgaris L. var. vulgaris, σέσκουλο.  Θέμα της παραγράφου Ι, οι ποικιλίες μπορούν να καταγραφούν σε πέντε ομάδες σύμφωνα με τα χαρακτηριστικά τους, ως εξής:  1.2 //  //  // Ομάδα   // Χαρακτηριστικά   //  //  // (1)   // (2)   //  //  // 1   // Λευκός μίσχος και κιτρινοπράσινο έλασμα φύλλου, χωρίς ανθοκυάνη   // 2   // Λευκός μίσχος και μέσο ή σκουροπράσινο έλασμα φύλλου, χωρίς ανθοκυάνη   // 3  // Πράσινος μίσχος και μέσο ή σκουροπράσινο έλασμα φύλλου, χωρίς ανθοκυάνη   // 4   // Ροζ μίσχος και μέσο ή σκουροπράσινο έλασμα φύλλου   // 5   // Κόκκινος μίσχος και έλασμα φύλλου με ανθοκυάνη   //    //  ΙΙΙ. Beta vulgaris L. var. conditiva Alef, κοκκινογούλι.  Θέμα της παραγράφου Ι, οι ποικιλίες μπορούν να καταταγούν σε έξι ομάδες σύμφωνα με τα χαρακτηριστικά τους, ως εξής:  1.2 //  //  // Ομάδα   // Χαρακτηριστικά   //  //  // (1)   // (2)   //  //  // 1   // Εγκάρσια στενό ελλειπτικό ή εγκάρσια ελλειπτικό σχήμα της ρίζας σε κατά μήκος τομή και σάρκα ρίζας κόκκινη ή πορφυρή   // 2   // Κυκλικό ή ευρύ ελλειπτικό σχήμα της ρίζας σε κατά μήκος τομή και σάρκα ρίζας λευκή   // 3  // Κυκλικό ή ευρύ ελλειπτικό σχήμα της ρίζας σε κατά μήκος τομή και σάρκα ρίζας κίτρινη   // 4   // Κυκλικό ή ευρύ ελλειπτικό σχήμα της ρίζας σε κατά μήκος τομή και σάρκα ρίζας κόκκινη ή πορφυρή   // 5   // Στενό επίμηκες ορθογώνιο σχήμα ρίζας σε κατά μήκος τομή και σάρκα ρίζας κόκκινη ή πορφυρή  // 6   // Στενό τριγωνικό σχήμα της ρίζας σε κατά μήκος τομή και σάρκα ρίζας κόκκινη ή πορφυρή   //    //